
Narva Linnavalitsuse 17.06.1992.a. määruse nr 744
„Kooperatiivile IME Narva linnas, Pikse tn 6a asuva

 maa-ala eraldamine, eramu ehitamiseks” kehtetuks tunnistamine

1.  Asjaolud ja menetluse käik
Narva Linnavalitsuse 17.06.1992.a. määrusega nr 744 eraldati kooperatiivile IME eramu ehitamiseks Narva linnas maa-ala, aadressil Pikse tn 6a lisakohustusega, mille kohaselt oleks ta pidanud esitama Narva Linnavalitsusele 6 kuu jooksul elumaja projekteerimisdokumendid, saama ehitusjärelevalvest elumaja ehitamiseks ehitusloa, sõlmima projekteerimisbürooga ehituse tehnilise järelevalve lepingu ja registreerima majavaldus Kohtla-Järve Tehnilise Inventariseerimise Büroos. Viie aasta möödumisel maja ehitusloa saamise hetkest oli kohustus esitada maja ekspluatatsiooni võtmiseks riiklikule komisjonile.
Maa-ameti kodulehekülje andmetel (aerofoto) Pikse tn 6a maa-alal ehitised ja rajatised puuduvad. 18.03.2010.a. ehitusjärelvalve ja hoonete osakonna andmetel ei ole aadressil Pikse tn 6a rajatisi ega ehitisi registreeritud.

Registrite ja Infosüsteemide Keskuselt saadud vastuse järgi on kooperatiiv IME  sundlõpetatud (avaldatud RTL 19.03.1998) ja 19.11.1998.a ettevõtteregistrist kustutatud. Ning, kui ettevõte on läinud sundlõpetamisele, siis ta ei ole esitanud ümberregistreerimiseks Äriregistrisse avaldust. 18.03.2010.a andmetel ei ole selle nimega äriettevõtet Äriregistris registreeritud.
Arvestades ülaltooduga tuleb Narva Linnavalitsuse 17.06.1992.a. määrus nr 744 kehtetuks   tunnistada.
2.   Õiguslikud alused
2.1 Haldusmenetluse seaduse §64 lõike 1 järgi kohaldatakse käesoleva jao sätteid haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.

2.2 Haldusmenetluse seaduse §66 lõike 1 kohaselt võib õigusvastase haldusakti, arvestades käesoleva seaduse §-s 67 sätestatut, isiku kahjuks kehtetuks tunnistada nii edasiulatuvalt kui ka tagasiulatuvalt, kui seadus ei sätesta teisiti.
2.3  Haldusmenetluse seaduse §66 lõike 2 punkti 3 kohaselt võib haldusakti, mis andmise ajal oli õiguspärane, tunnistada isiku kahjuks edasiulatuvalt kehtetuks, kui haldusaktiga on seotud lisakohustus ja isik ei ole seda täitnud.

2.4 Haldusmenetluse seaduse §67 lõige 1 sätestab, et isiku kahjuks haldusakti kehtetuks tunnistamist otsustades arvestab haldusorgan peale käesoleva seaduse § 64 lõikes 3 sätestatu ka isiku usaldust, et haldusakt jääb kehtima, avalikku huvi ja haldusaktiga koormatud isiku huvi, et haldusakt tunnistataks kehtetuks. 
2.5 Vastavalt Haldusmenetluse seaduse §70 lõikele 1  tunnistatakse haldusakt kehtetuks iseseisva haldusaktiga, mille suhtes kohaldatakse peale käesoleva jao sätete ka muid haldusakti kohta kehtivaid nõudeid.

Sisuliselt on Narva Linnavalitsuse 17.06.1992.a. määrus nr 744 korraldus, kuna on väljaantud haldusorgani poolt kindlaksmääratud üksikjuhtumi reguleerimiseks.

3.   Otsus
Tunnistada kehtetuks Narva Linnavalitsuse 17.06.1992.a. määrus nr 744  „Kooperatiivile IME Narva linnas, Pikse tn 6a asuva maa-ala eraldamine, eramu ehitamiseks”.

4. Rakendussätted
4.1 Käesolev korraldus jõustub alates teatavakstegemisest.

4.2 Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates korralduse teatavakstegemisest.

